Dale Mami

Dale Mami הוא סינגל של הזמר הישראלי עומר אדם והזמר הפוארטו ריקני ניקי ג'אם, שיצא לאור ב-19 באוגוסט 2021, על ידי חברות התקליטים P.A.I וסוני מיוזיק לטין.

רקע
בינואר 2021 פורסם לראשונה כי אדם נפגש עם ניקי ג'אם באולפן במיאמי על מנת להקליט שיר משותף, כחלק מפיתוח הקריירה הבינלאומית של אדם. בהמשך החודש דלף השיר לאינטרנט. השיר נכתב על ידי אדם וניקי ג'אם יחד עם צמד היוצרים הישראלי דולי ופן, שגם הפיק את השיר יחד עם המפיק הקולומביאני סלואומייק. השיר משלב בתוכו את שפות האם של השניים בהתאמה, עברית וספרדית.

וידאו קליפ
הווידאו קליפ הנלווה לשיר פורסם לצד הסינגל. הקליפ צולם במיאמי ובוים על ידי הבמאי הקולומביאני "Gusfilm". בקליפ נראים אדם וניקי ג'אם שרים את השיר ברחבת ריקודים כשלצידם רקדניות.

ביקורות
בפרוגי נכתבה ביקורת חיובית על השיר, בה נכתב כי "השיר לגמרי ממכר ועושה לנו חשק לקפוץ ולרקוד. שיתוף הפעולה שלהם משתלב בצורה מעולה והוא ללא ספק עומד להפוך לאחד הלהיטים הגדולים שכולנו הולכים לשמוע".

הערות שוליים

שירי 2021
סינגלים מ-2021
שירי עומר אדם
שירי ניקי ג'אם
שירים בעברית
שירים בספרדית
שירים מרובי שפות
שירי פופ לטיניים
שירים שנכתבו על ידי דולב רם
שירים שנכתבו על ידי ניקי ג'אם
שירים שנכתבו על ידי פן חזות
שירים שהופקו על ידי דולב רם
שירים שהופקו על ידי פן חזות
סינגלים בהוצאת סוני מיוזיק אנטרטיינמנט